L-Università ta’ Malta qalet fi stqarrija li qed tinvestiga allegat każ ta’ fastidju sesswali li sar fuq studenta. Fi stqarrija l-Università ta’ Malta qalet li tieħu bl-akbar serjetà u tinvestiga bl-akbar rigorożità kull rapport ta’ fastidju sesswali jew abbuż li tirċievi. Għal dan il-għan qalet li l-Kunsill tal-Università kien fassal regoli stretti li għandhom jiġu segwiti biex issir investigazzjoni f’dan ir-rigward. Fir-rigward ta’ rapport li ssemma fil-midja dwar fastidju sesswali minn lecturer fuq studenta tal-liġi, l-Univesità qalet li qed jiġi investigat skont dawn il-proċeduri waqt li sostniet li mhix policy tal-Università li tikkummenta fuq każi speċifiċi.